સ્વામિનારાયણ નગરમાં આ ઉપરાંત એક ભજનાનંદ નામનો એક વિશેષ ખંડ ઊભો કરાયો છે. તેનો હેતુ એ છે કે આ નગરમાં આવનાર ભાવિકોને ભજન-કીર્તનનો ભાવ થાય તો તે આ ખંડમાં આવીને કરી શકે છે. સવારમાં શાળાના વિદ્યાર્થીઓ માટે અને બપોરના બેથી રાત્રિના ૧૧ વાગ્યા સુધી અન્ય ભાવિકોને પ્રવેશ આપવામાં આવશે. મહોત્સવની શરૃઆત પહેલાં જ રાજ્યની પ૦ હજાર શાળાઓએ રજિસ્ટ્રેશન કરાવી દીધંુ હતું. સ્વામિનારાયણ નગરની જ્યારે અમે મુલાકાત લીધી તો અનેક એવા સેવાભાવી ભાવિકો મળ્યા હતા કે પોતાના ધંધા-રોજગાર બંધ રાખીને સેવાના કાર્ય માટે આવ્યા હતા. દરેક પોતાની યોગ્યતા મુજબ મહોત્સવમાં યોગદાન આપવા માગતા હતા.